**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO LAZDIJŲ KRAŠTO MUZIEJAUS**

**PROJEKTAMS IR JŲ DALINIO FINANSAVIMO**

2021 m. sausio 8 d. Nr. 34-642

Lazdijai

 Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, III prioriteto „Išvystytas ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2. uždaviniu „Atnaujinti ir įrengti turistams skirtą infrastruktūrą“, Lazdijų rajono savivaldybės 2019–2021 metų strateginio veiklos plano, patvirtinto Lazdijų rajono savivaldybės tarybos 2019 m. vasario 21 d. sprendimu Nr. 5TS-1577 „Dėl Lazdijų rajono savivaldybės 2019–2021 metų strateginio veiklos plano patvirtinimo“, strateginiu tikslu „Užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą“, atsižvelgdama į Lazdijų krašto muziejaus 2020-11-25 raštą Nr. LKMV3-101 „Dėl pritarimo projektams ir finansinio prisidėjimo“, Lazdijų rajono savivaldybės taryba n u s p r e n d ž i a:

1. Pritarti Lazdijų krašto muziejaus projektams:
	1. „Antano Sorokos Kučiūnų kryžiaus konservavimas“;
	2. „Po teptuku 1831 m. sukilimas“.
2. Numatyti:
	1. Lazdijų rajono savivaldybės biudžete lėšų projekto „Antano Sorokos Kučiūnų kryžiaus konservavimas“ daliniam finansavimui ne daugiau 2400,00 Eur projekto tinkamų finansuoti išlaidų, jeigu bus gautas Lietuvos kultūros tarybos finansavimas;
	2. Lazdijų rajono savivaldybės biudžete lėšų projekto „Po teptuku 1831 m. sukilimas“ daliniam finansavimui ne daugiau 857,00 Eur projekto tinkamų finansuoti išlaidų, jeigu bus gautas Lietuvos kultūros tarybos finansavimas.

 3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS SPRENDIMO „DĖL PRITARIMO LAZDIJŲ KRAŠTO MUZIEJAUS PROJEKTAMS IR JŲ DALINIO FINANSAVIMO“ PROJEKTO**

**AIŠKINAMASIS RAŠTAS**

2020 m. gruodžio 28 d.

 Lazdijų rajono savivaldybės tarybos sprendimo „Dėl pritarimo Lazdijų krašto muziejaus projektams ir jų dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, III prioriteto „Išvystytas ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2. uždaviniu „Atnaujinti ir įrengti turistams skirtą infrastruktūrą“, Lazdijų rajono savivaldybės 2019–2021 metų strateginio veiklos plano, patvirtinto Lazdijų rajono savivaldybės tarybos 2019 m. vasario 21 d. sprendimu Nr. 5TS-1577 „Dėl Lazdijų rajono savivaldybės 2019–2021 metų strateginio veiklos plano patvirtinimo“, strateginiu tikslu „Užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą“, atsižvelgiant į Lazdijų krašto muziejaus 2020-11-25 raštą Nr. LKMV3-101 „Dėl pritarimo projektams ir finansinio prisidėjimo“.

 Šio sprendimo tikslas – pritarti Lazdijų krašto muziejaus projektams „Antano Sorokos Kučiūnų kryžiaus konservavimas“ ir „Po teptuku 1831 m. sukilimas“ bei numatyti: Lazdijų rajono savivaldybės biudžete lėšų projekto „Antano Sorokos Kučiūnų kryžiaus konservavimas“ daliniam finansavimui ne daugiau 2400,00 Eur projekto tinkamų finansuoti išlaidų ir projekto „Po teptuku 1831 m. sukilimas“ daliniam finansavimui ne daugiau 857,00 Eur projekto tinkamų finansuoti išlaidų, jeigu bus gautas Lietuvos kultūros tarybos finansavimas.

Lazdijų krašto muziejus teikią projekto „Antano Sorokos Kučiūnų kryžiaus konservavimas“ paraišką „Etnokultūros tradicijų tąsa ir kultūros kelių kūrimas“ konkursui. Lazdijų krašto muziejaus padalinyje Etnografinėje Prano Dzūko sodyboje jau 10 metų yra kaupiama ir formuojama ekspozicija, skirta iškiliausio Dzūkijos dievdirbio Antano Sorokos atminimui ir jo darbų išsaugojimui. Teikiamo projekto tikslas yra konservuoti ir tokiu būdu išsaugoti vieną iš vertingiausių muziejaus tautodailės eksponatų – Antano Sorokos Kučiūnų bažnyčios šventoriuje stovėjusį kryžių. Šis A. Sorokos kryžius Kučiūnų klebono rūpesčiu šiemet buvo perduotas saugoti į muziejų. Tačiau kol jis nesutvirtintas – negalima eksponuoti, o tinkamų sąlygų didelių išmatavimų eksponatui sandėliuoti muziejus neturi. Lietuvos nacionalinio dailės muziejaus Prano Gudyno restauravimo centro restauratoriai įvertino kryžiaus būklę ir konstatavo, kad konservavimo darbai užtruks du metus. Todėl ir projekto paraiška teikiama dviejų metų laikotarpiui. Bendra projekto vertė 8000,00 Eur. Iš Lietuvos Kultūros tarybos projekto finansavimui prašoma 5600,00 Eur suma. Lazdijų krašto muziejus prašo prisidėti prie projekto įgyvendinimo 2400,00 Eur.

Taip pat Lazdijų krašto muziejus teikią projekto „Po teptuku 1831 m. sukilimas“ paraišką „Profesionalios kūrybos skatinimas ir sklaida“ konkursui.

2021 m. metais bus minimos 190-osios 1831 metų sukilimo metines. Viena iš šio sukilimo herojų grafaitė Emilija Pliaterytė yra palaidota Kapčiamiestyje. Siekiant paminėti šią jubiliejinę sukaktį, planuojama surengti profesionalių dailininkų plenerą, kurio metu sukurti darbai sukilimo tematika (atskirų sukilimo dalyvių portretai, mūšių atvaizdavimas ir t.t.) bus padovanoti Lazdijų krašto muziejui ir eksponuojami Kapčiamiesčio Emilijos Pliaterytės muziejuje. Taip pat planuojama išleisti suvenyrinių-reprezentacinių atvirukų rinkinį, kuriame bus šio ir 2012 metais vykusio plenero autorių darbai. Bendra projekto vertė 2857,00 Eur. Iš Lietuvos Kultūros tarybos projektui finansuoti prašoma 2000,00 Eur suma. Lazdijų krašto muziejus prašo prisidėti prie projekto įgyvendinimo 857,00 Eur.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

 Vyriausioji specialistė Vaiva Čepononienė